
Je la 15a de septembro, 1903, 31 junuloj kunvenis ĉe Praca XV, en Porto 
Alegre, por fondi futbalklubon kiun ili nomis Grĉmio Foot-Ball Porto Alegrense. 
Je la 4a de aprilo, 1906, ĉe avenuo Redencao, n-ro 141 (nuntempe av. Jodo 
Pessoa, n-ro 1025), nova klubo estis kreita: Sport Club Intemacional. Ĉe 
Grĉmio komence la apogantoj estis precipe germandevenuloj; ĉe Inter, la 
plejmulto de la kvardek membroj-fondintoj estis junuloj kiuj laboris en la loka 
komerco. eee Ne eblas estiĝi la paco kiam estas tiom 
por gajni pere de la milito. (Josey Wales) e e e Kaj estas tiu 
lingvo [Esperanto] de granda simpleco kaj rara beleco kiu 
estos nature antaŭdestinita disirigi kaj diskonigi la literaturajn 
verkojn de la estonteco. (Guimaraes Rosa) eee La 
literaturo instruas nin pli bone rimarki la vivon.(James Wood) 
ee ela mumioj konversacias per pura gramatiko. (Luis Fernando Verlssimo) 
eee la plejmulto de la arabaj literoj havas kvar malsimilajn formojn kaj ili 
estas uzataj depende ĉu ili troviĝas en la komenco de la vorto, inter aliaj 
literoj, en la fino de la vorto aŭ tute sola. e e e En Lahtio la ĉefa kongresejo 
de la UK 2019 estos Isku Areena, iu moderna 
glacihokea stadiono kun prelegejoj, restoracioj, 
rapidmanĝejoj, kafejoj kaj drinkejoj. La sportejo 
taŭgas por akcepti 5000 spektantojn. e e e Mi 
ne scias kien iras la homaro. Sed kiam mi 
scios, mi iros aliflanken. (Luis Fernando Verissimo) 
eee Nepre necesas respekti la infanojn. La 
adoltoj parolas al ili kvazaŭ ili estus 
mensmalkapablaj. (Quino) e e e Estas pruvite, ke fumi estas unu el la ĉefaj 
kaŭzoj de la statistikoj. (Anonimulo) e e e La japanaj semajntagoj omaĝas 
la sunon, la lunon, la fajron, la akvon, la lignon, la arĝenton kaj la kupron. 
eee Por eviti konfuzon kun drei (3), kiam parolata ĉe telefonalvokoj, la 
germana zwei (2) transformiĝas en zwo-n samkiel la portugala seis (6) 
transformiĝas en meia-n (duona-n) - aludo al meia duŭzia (duona dozeno). 
eee Papo Klemento la 2-a, en la 11a jc., dekretis, ke la prostituistinoj 
devas donaci duonon de siaj monprofitoj al la Eklezio. e e e Imperiestro 
Juliano, en 533, lanĉis la unuan dekreton malpermesante la samsekseman 
praktikon. e 

SCIENCO 


4Arboj kreas strategiojn 
por postvivi 


Antaŭnelonge en la revuo Quatro Cinco Um, verkisto 
Leonardo Fro6es verkis recenzon pri la libro A vida 
secreta das arvores ( La sekreta vivo de la arboj), de 
Peter Wohllebn (eldonejo Sextante). Mi trovis la artikolon vere atentokapta 
ĉar ĝi montras pere de informoj enhavantaj en la libro, kaj baze de liaj propraj 
spertoj, kiel posedanto de bieneto en montaro de la ŝtato Rio de Janeiro, ke 
la arboj pere de siaj radikoj, difinas strategiojn por postvivi, kaj kreas 
"defendreton antaŭ la eksternaj minacoj“. 


Leonardo rakontas, ekzemple, ke en sia bieneto dum pli ol 40 jaroj li atente 
observas la “mirindaĵojn realigitajn de bestoj kaj plantoj kaj ekzistas arbo kiu 
naskiĝis ĉe la bordo de rivero. La kavaĵo sur kiu ĝi kreskis kaj fiksiĝis estas 
abrupta kaj ne estas sufiĉe solida. Eblis, ke la inundoj povos facile elradikigi 
kaj fortreni ĝin tra la riveron.” 


Antaŭzorge la arbo “sciis” kiel fronti la minacon. Kiam ĝi estis preskaŭ du 
metrojn alta, ĝi ekmodifis la strukturon de sia rektforma trunko, kurbiĝante tra 
la tempo “kvazaŭ ĝi estus kaŭĉuko” kun la intenco alkroĉiĝi al alia arbo “pli 
granda kaj firme staranta en seka punkto de la bordo. Poste kiam ĝi 
“perceptis”, ke sia vivo ne plu frontis danĝeron, ĝi denove kreskis rektlinie. 
(C.D.S)e 

4 Matilda 


Alcione, mi sonĝis, ke vi estis pentranta 
min kun la rideto de Mona Lisa!... 


Sama lingvo kaj paco | Zamenhof, kiel idealista junulo, havis noblan 
konvinkon, ke la manko de komuna lingvo estas la kerno de problemo de 
miskomprenoj inter homoj. Observante la malamikan, streĉitan etoson inter 
multnacia komunumo, konsistantan plejparte el Judoj, Poloj, Rusoj kaj 
Germanoj — en lia naskiĝurbo — Bialistoko, Zamenhof revis pri paco. (...) Li 
estis konvinkinta, ke la ĉefa kaŭzo de miskompreno, malakordoj kaj kvereloj 
inter homoj estas la lingva baro kaj nur unu, komuna lingvo estas la solvo. (...) 
Se ni rigardas la situacion en nia mondo, ni povas konstati, ke ne la manko de 
komuna lingvo estas la kaŭzo de kvereloj kaj de malpaco, sed plejparte la 
malbonvolo kompreni unu la alian. La komuna lingvo de la Islama Ŝtato kaj de 
la loĝantoj de Sirio estas la araba. e 


Fragmento de artikolo de Jolanta van Holstein, en Heroldo de Esperanto 
n-ro 1 (2268) 

LITERATURO 
e4Maria Firmina dos Reis, 


la unua romancistino 
en Brazilo 


Maria Firmina dos Reis, deveninta el malriĉa 
familio de nigrhaŭtuloj, naskiĝis en 1822 en Sho 
Luiz do Maranhao, kaj mortis en 1917 malriĉa kaj 
blinda. Sed ŝi eniris en la historion de la brazila 
literaturo kiel la unua nigrhaŭta verkisto kaj la 
unua romancistino de Brazilo. 


Se ne paroli pri la la fakto, ke ŝi verkis la unuan aboliciistan romanon: Ursula 
(1859), kiu nun gajnas kvar novajn eldonojn kaj estis deviga legaĵo ĉijare por 
la enira ekzameno de UFRGS - Universidade Federal do Rio Grande do Sul 
(Federacia Universitato de Rio Grande do Sul). 


Maria Firmina, lernantino, estis la unua virino aprobita en publika konkurso en 
la ŝtato Maranhĉo por la posteno de instruistino al elementa lernejo. Poste ŝi 
skandalis sian epokon kiam ŝi kreis la unuan ambaŭseksan lernejon... La 
iniciato daŭris nur tri jarojn. 


Ursula rakontas la historion de neebla kaj tragedia amrilato inter du 
blankhaŭtaj gejunuloj, en kiu reliefiĝas forta kritiko al la sklavismo, seksismo, 
mizogineco kaj rasismo, kiel observas Jarid Arraes en recenzo pri la verkaĵo 
al la prilibra revuo Quatro Cinco Um. 


La verkistino dum la vivo adoptis dekunu infanojn, inter ili filoj de sklavigitaj 
personoj. Si ankaŭ aŭtoris aliajn romanojn. e 

ESPERANTOHISTORIO 


41907: la Ido-skismo 


linguo IDO 


En 1907 Esperanto devis fronti skismon pro la apero de Ido, planita lingvo 
kreita de la francoj Louis Couturat (1868 - 1914) kaj Louis de Beaufront (1855- 
1935) surbaze de provo pri reformo de la Zamenhofa lingvo. 


Couturat estis filozofo, matematikisto kaj lingvisto kaj post la apero de Ido unu 
el la ĉefaj kontraŭuloj al Esperanto. De Beaufront siavice estis lingvisto kaj 
eminenta pioniro de Esperanto. La unua fondis en 1901 Delegacion por 
Alpreno de Lingvo Internacia, kies celo estis peti de la Internacia Asocio de 
Akademioj (1900) elekton de internacia lingvo aŭ laŭnecese starigo de propra 
komisiono tiucele. 


El tiu ideo rezultis kreo de komisiono kiu kunvenis diversfoje en Parizo en 
1907 kaj de Beaufront estis la esperantisto komisiita de Zamenhof por defendi 
Esperanton antaŭ aliaj proponoj. Malfeliĉe en koluzio kun Couturat, la franco 
anstataŭ fari tion, decidis agi favore al la projekto pri ldo, iu reformata 
Esperanto. La E-Movado kiel tuto neis ian ajn modifon en la lingvo. Laŭ 
Enciklopedio de Esperanto, 20990 da E-gvidantoj kaj nur 3-49o el la tuta 
esperantistaro forlasis E-on favore al ldo. Ĝis 1910 el 307 societoj nur 14 
aprobis ĝin. Tia komisiono, alie kun malmulte da lingvistoj partoprenantaj kaj 
malregulaĵoj, kiel ekzemple la kritikinda partopreno de Couturat kiel 
voĉdonanto (li estis aŭtoro de unu el la ekzamenataj projektoj — Ido...) en la 
fino rezignis pri iu ajn elekto. p 

Sed “malgraŭ la iam akra polemiko inter la du lingvokomunumoj, Esperanto 
laŭ kelkaj profitis el impulsoj, kiujn donis Ido. Precipe en la literatura lingvo 
enuziĝis konsiderinda nombro da sinonimoj de pezaj morfem-kombinaĵoj, kies 
neoportunecon oni ekkonis en la praktiko, kiel konstatis Detlev Blanke en sia 
verko Internationale Plansprachen.” (https://eo.wikipedia.org/wiki/ldo. (lingvo)) 


La propra ldo suferis serion da reformoj kiuj malfortigis ĝin pli kaj pli tra la 
tempo. Ido nuntempe havas nur inter 100 kaj 200 adeptojn precipe en 
Germanio, Francio kaj Hispanio, kompreneble sen nenia perspektvo iam esti 
agnoskita kiel solvo por la problemo da la internacia komunikado. 


Zamenhof, okaze de sia salutparolado en la 4a Universala Kongreso en 
Dresdeno, Germanio (1908), malrekte aludis al la okazintaĵo pere de kelkaj 
alineoj. La unua parte jenas: 


Karaj samideanoj! — En la daŭro de la lasta jaro en nia afero okazis faktoj, kiuj 
maltrankviligis por iom da tempo la mondon esperantistan. Nun ĉio jam 
denove trankviliĝis. Nia arbo, pri kiu mi parolis en Kembriĝo, en la pasita jaro, 
plej konvinke montris sian tutan fortecon kaj sanecon, ĉar malgraŭ la tute 
neatenditaj atakoj, kiuj en la daŭro de kelka tempo kaŭzis grandan krakadon, 
la arbo konservis sian tutan potencon kaj perdis nur tre malmultajn foliojn. 
Malgraŭ la kaŝite preparitaj kaj rapide plenumitaj atakoj, kiuj ne donis al niaj 
soldatoj la povon dece orientiĝi kaj interkomunikiĝi, ĉiu el ili sur sia aparta loko 
staris forte kontraŭ ĉiuj forlogoj, kaj nur tre malmultaj lasis sin kapti per lertaj 
vortoj. (C.D.S)e 


Patro Niaen ldo: 


Patro nia, qua esas en la cielo, 
Tua nomo santigesez; 
Tua regno advenez; 
Tua volo facesez 
Quale en la cielo, tale anke sur la tero. 
Donez a ni cadie l'omnadiala pano, p 

E pardonez a ni nia ofensi, 
Quale anke ni pardonas 
A nia ofensanti, 
E ne duktez ni aden la tento, 
Ma liberigez ni del malajo. 
Amen. 


Fontoj: 


https://eo.wikipedia.org/wiki/ldo. (lingvo) 
https://es.wikipedia.org/wiki/lIdo 


4 Juvenalo 


legas ĵurnalon 


Kiel diris Emir Sader, Brazilo 
havas la plej bonan kongreson 
kiun la mono povas aĉeti... 

4 La beleco kiu doloras 


Cesar DSoares 


En 2015 dum mia unua tago en Florenco, kiun mi ankoraŭ ne konis, mi estis 
trairanta la ĉirkaŭaĵojn de Piazza della Repubblica, kune kun tri vojaĝkunuloj, 
venintaj el Piazza della Signoria kaj ties beleco, vera muzeo liberaere pri 
renesanca arto. Krepuskis. Subite ni ekvidis sinsekvantajn konstruaĵojn tiel 
belajn, kiuj ravis nin pli kaj pli en momento de granda emocio kaj estetika ĝuo. 
Mi komente ekkriis: Estas beleco kiu doloras! Miaj geamikoj tute konsentis 
kun mi. Beleco kiu doloras! 


Pasis la tempo kaj kurioze kiam mi estas ekleganta la romanon portugallingve 
A Descoberta da Escrita (La Malkovro de la Skribo), de noverga verkisto Karl 
Ove Knausgard, la sama esprimo estis eldirita de la protagonisto (la propra 
aŭtoro...) okaze de vojaĝo lia al unu el la urboj de Norvegio. 


Post la mezlerneja studperiodo, mi eniris en fakultaton pri Beletro ĉar mi 
volis esti instruisto de la angla lingvo. La lingvistika studado instigis min fariĝi 
instruisto de la portugala, mia gepatra lingvo, kio fine estis mia elekto. La 
konatiĝo al Esperanto en 1980 (kiam mi estis studanta la hispanan) ankaŭ 
influis en la senco, ke mi perdis grandparte de la intereso pri la angla. 


Post mia emeritiĝo kiel instruisto, mi ekstudis la 
italan, pri kio mi diplomiĝis antaŭkelkatempe. Mi 
persone konsideras la italan la plej belsona lingvo 
en la mondo. Kion pri Esperanto? Bone, ĝi ankaŭ 
estas belsona lingvo kaj por mi ĝi estas la plej bela 
laŭ strukturo. 


poemoj 
bezonas 
po unu emo. e 


